དང་གཞན་གྱི་ལྷ་ཡོད་ཚད་ལས་ལྷ་གང་ཞིག་ནི་ཁྱད་དུ་འཕགས་པ་ཡིན་པ་དང༌།ལྷ་གང་ཞིག་ནི་ཁྱད་དུ་འཕགས་པ་མ་ཡིན་པའི་སྐོར་ལ་རྩོད་གླེང་བྱེད་དགོས་དོན་མེད།ཁོང་རྣམས་ཀྱིས་འགྲོ་བ་མི་ལ་གསལ་འདེབས་བྱས་པའི་་ལུང་འཛིན་རིང་ལུགས་གཅིག་མཚུངས་ཡིན།དེ་བས་འགྲོ་བ་མི་ཚང་མ་སྤུན་ཟླ་ཡིན་པའི་འདུ་ཤེས་སྐྱེས་དགོས།དེ་ཡང་འཇིག་རྟེན་འདིའི་སྟེང་དུ་ལག་བསྟར་བྱེད་དགོས་པ་ང་རང་ཡིད་ཆེས་ཡོད།ང་ནི་འགྲོ་བ་མི་ཚང་མ་སྤུན་ཟླ་ཡིན་པར་ཡིད་ཆེས་ཡོད།ཡིན་ནའང་ང་ཚོ་ཡོད་སའི་ཨ་རིའི་ནང་གི་གནས་སྟངས་ངོ་མ་སྟེ།ཨ་རིའི་སྤྱི་ཚོགས་གིས་འགྲོ་བ་མི་ཚང་མ་སྤུན་ཟླ་ཡིན་པའི་འདུ་ཤེས་དེ་ལག་བསྟར་བྱེད་ཀྱི་མེད་པ་ངས་གསལ་བོར་ཤེས་ཡོད།དེ་ནི་ལྷ་ཡི་བཀའ་ཆོས་གང་ཡིན་པ་ལག་བསྟར་བྱེད་ཀྱི་མེད་པ་རེད།ང་ཚོ་འདིར་ཁ་ཆེ་ཡིན་པ་དང༌།སུ་ཞིག་ཤ་མདངས་ནག་པོའི་ཁ་ཆེ་གྱི་ལས་འགུལ་ལས་ཕྱིར་ཐོན་ཏེ་ཨ་རིའི་ཨ་ཧྥེ་རི་ཁ་བའི་གཅིག་སྒྲིལ་ཚོགས་པ་གྱི་སྒྲིག་འཛུགས་བསྐྱར་དུ་བཙུགས།སྒྲིག་འཛུགས་དེ་ཡང་འགྲོ་བ་མི་ཚང་མ་སྤུན་ཟླ་ཡིན་པའི་འདུ་ཤེས་རྨང་གཞིར་བཞག་དེ་བཙུགས་པའི་སྒྲིག་འཛུགས་ཞིག་ཡིན།